ვაჟა ტაბატაძე
ვაჟა ტაბატაძე (დ. 1 თებერვალი, 1991, ქუთაისი) — ქართველი ფეხბურთელი, ქუთაისის „ტორპედოს“ მარჯვენა მცველი. ტაბატაძე თავიდან, საკმაო ხანი დუბლშემადგენლობაში გამოდიოდა, რის შემდეგაც დააწინაურეს და პირველ გუნდში გადაიყვანეს. ვაჟამ აქაც გამოიჩინა თავი და სეზონის მეორე ნახევრიდან „ტორპედოს“ ძირითად შემადგენლობაში უცვლელად დაიმკვიდრა ადგილი. იგი მცირე ხანში საოცრად მოერგო გუნდს. მას შეუძლია როგორც დაცვაში, ისე ნახევარდაცვაში თამაში. 2013 წლის ოქტომბერში, სტამბოლში, მენისკის ოპერაცია გაიკეთა მარჯვენა ფეხზე, რის გამოც გუნდს 2014 წლის მარტის შუა რიცხვებამდე ვერ დაეხმარა. ფორმაში დაბრუნების შემდეგ, 2014-15 წლების სეზონში, „ტორპედოს“ შემადგენლობაში 12 მატჩი შეუცვლელად ჩაატარა, სეზონის პირველი ნახევარის დასრულების შემდეგ თბილისის „დინამოს“ შეუერთდა.